6.

CERINȚE SPECIALE DE MONTARE 6.1. Farurile de fază lungă 6.1.1. Număr: unul sau două. 6.1.2. Desen de dispunere: fără specificații individuale. 6.1.3. Poziționarea 6.1.3.1. Pe lățime: — un far de fază lungă independent poate fi montat deasupra sau sub sau lateral față de altă lampă față; dacă aceste lămpi sunt una deasupra celeilalte, centrul de referință al farului de fază lungă trebuie să fie plasat în planul median longitudinal al motocicletei; dacă aceste lămpi sunt una lângă alta, centrele de referință trebuie să fie simetrice în raport cu planul longitudinal median al motocicletei; — un far de fază lungă încorporat reciproc cu o altă lampă față trebuie montat astfel încât centrul de referință să fie în planul longitudinal median al motocicletei. Totuși, când motocicleta este dotată și cu un far independent de fază scurtă de-a lungul farului de fază lungă, centrele de referință trebuie să fie simetrice în raport cu planul longitudinal median al motocicletei; — două faruri de fază lungă dintre care fie unul, fie ambele sunt reciproc încorporate cu altă lampă față trebuie montate astfel încât centrele lor de referință să fie simetrice în raport cu planul longitudinal median al motocicletei. 6.1.3.2. Pe lungime: în fața vehiculului. Această cerință este considerată îndeplinită dacă lumina emisă nu deranjează conducătorul nici direct, nici indirect prin intermediul oglinzilor retrovizoare și/sau suprafețelor reflectoare ale vehiculului. 6.1.3.3. În oricare caz, distanța dintre marginea suprafeței luminoase a oricărui far de fază lungă independent și marginea farului de fază scurtă nu trebuie să depășească 200 mm. 6.1.3.4. Distanța de separare a suprafețelor luminoase pentru două faruri de fază lungă nu trebuie să depășească 200 mm. 6.1.4. Vizibilitatea geometrică Chiar și în zonele care nu par iluminate în direcția de observare considerată, suprafața luminoasă trebuie să fie vizibilă pe o zonă divergentă limitată de generatoarele tangente la întregul contur al suprafeței luminoase și care formează un unghi de cel puțin 5° cu axa de referință a farului. Conturul proiecției suprafeței luminoase pe un plan transversal care este tangent părții frontale a dispersorului farului de fază lungă este considerată ca fiind originea unghiurilor de vizibilitate geometrică. 6.1.5. Aliniere: spre înainte. Se poate roti cu unghiul de virare. 6.1.6. Pot fi grupate împreună cu farul de fază scurtă și celelalte lămpi de poziție față. 6.1.7. Nu pot fi combinate cu nicio altă lampă. 6.1.8. Pot fi încorporate reciproc: 6.1.8.1. cu farul de fază scurtă; 6.1.8.2. cu lampa de poziție față; 6.1.8.3. cu lampa de ceață față. 6.1.9. Legăturile electrice Farurile de fază lungă trebuie să se aprindă simultan. Toate farurile de fază lungă trebuie să lumineze când se comută de pe faza scurtă pe faza lungă. Toate farurile de fază lungă trebuie stinse simultan când se comută de pe faza lungă pe faza scurtă. Farurile de fază scurtă pot rămâne aprinse în același timp cu farurile de fază lungă. 6.1.10. Indicator de comandă: obligatoriu. Lumină albastră de atenționare fără intermitență. ▼M1 6.1.11. Alte cerințe: — farurile cu lumină de drum ale vehiculelor care tind să se încline la viraje pot fi echipate cu un sistem de reglare a înclinării orizontale (HIAS – horizontal inclination adjustment system), astfel cum este definit la punctul 2.25 din Regulamentul nr. 53 al CEE-ONU, cu condiția ca toate cerințele relevante din regulamentul respectiv care se aplică HIAS să fie îndeplinite; — valoarea cumulată a intensității maxime a tuturor farurilor cu lumină de drum care pot fi activate în același timp nu trebuie să depășească 430 000 cd, ceea ce corespunde unei valori de referință de 100. ▼B 6.2. Farurile de fază scurtă 6.2.1. Număr: unul sau două. 6.2.2. Desen de dispunere: fără specificații individuale. 6.2.3. Poziționarea 6.2.3.1. Pe lățime: — un far de fază scurtă independent poate fi montat deasupra sau sub sau lateral față de altă lampă față; dacă aceste lămpi sunt una deasupra celeilalte, centrul de referință al farului de fază scurtă trebuie să fie plasat în planul median longitudinal al motocicletei; dacă aceste lămpi sunt una lângă alta, centrele de referință trebuie să fie simetrice în raport cu planul longitudinal median al motocicletei; — un far de fază scurtă încorporat reciproc cu altă lampă față trebuie montat astfel încât centrul său de referință să fie în planul longitudinal median al motocicletei. Totuși, când vehiculul este dotat și cu un far independent de fază lungă de-a lungul farului de fază scurtă, centrele de referință trebuie să fie simetrice în raport cu planul longitudinal median al motocicletei; — două faruri de fază scurtă dintre care fie unul, fie ambele sunt reciproc încorporate cu altă lampă față trebuie montate astfel încât centrele de referință să fie simetrice în raport cu planul longitudinal median al motocicletei. 6.2.3.2. Pe înălțime: minimum 500 mm și maximum 1 200 mm de la sol. 6.2.3.3. Pe lungime: în fața vehiculului. Această cerință este considerată a fi îndeplinită dacă lumina emisă nu deranjează conducătorul, nici direct, nici indirect prin intermediul oglinzilor retrovizoare și/sau al altor suprafețe reflectoare ale vehiculului. 6.2.3.4. În cazul a două faruri de fază scurtă, distanța de separare a suprafețelor luminoase nu trebuie să depășească 200 mm. 6.2.4. Vizibilitatea geometrică Determinată de unghiurile α și β menționate la punctul A.10 al anexei I: α = 15° în sus și 10° în jos; β = 45° spre stânga și spre dreapta dacă există doar un far de fază scurtă; 45° spre exterior și 10° spre interior dacă există două faruri de fază scurtă. Prezența panourilor sau a altor elemente de echipament lângă far nu trebuie să conducă la efecte secundare care să deranjeze pe ceilalți participanți la trafic. 6.2.5. Aliniere: spre înainte. Se poate deplasa sincronizat cu unghiul de virare. Înclinarea verticală a farului de fază scurtă trebuie să rămână între – 0,5 % și – 2,5 %, exceptând cazurile când este prezent un dispozitiv exterior de ajustare. 6.2.6. Pot fi grupate împreună cu farul de fază lungă și celelalte lămpi față. 6.2.7. Nu pot fi combinate cu nicio altă lampă. 6.2.8. Pot fi reciproc încorporate cu farul de fază lungă și celelalte lămpi față. 6.2.9. Legăturile electrice Comutatorul de schimbare pe faza scurtă trebuie să stingă simultan toate farurile de fază lungă, în timp ce faza scurtă poate rămâne aprinsă simultan cu faza lungă. 6.2.10. Indicator de comandă: opțional. Lampă indicatoare verde, fără intermitență. 6.2.11. Alte cerințe: nu există. 6.3. Lămpile indicatoare de direcție 6.3.1. Număr: două pe fiecare parte. 6.3.2. Desen de dispunere: două lămpi indicatoare față și două spate. 6.3.3. Poziționarea 6.3.3.1. Pe lățime: — marginile suprafeței luminoase cele mai depărtate de planul longitudinal median nu trebuie să fie la mai mult de 400 mm de partea exterioară a vehiculului; — marginile interioare ale suprafețelor luminoase trebuie să fie la cel puțin 600 mm depărtare; — trebuie să existe o distanță minimă între suprafețele luminoase ale indicatoarelor și cele mai apropiate faruri de fază scurtă de: — — 75 mm în cazul unui indicator cu intensitate minimă de 90 cd; — 40 mm în cazul unui indicator cu intensitate minimă de 175 cd; — 20 mm în cazul unui indicator cu intensitate minimă de 250 cd; — ≤ 20 mm în cazul unui indicator cu intensitate minimă de 400 cd. 6.3.3.2. Pe lungime: distanța către înainte între planul transversal corespunzător extremității longitudinale celei mai din spate a vehiculului și centrul de referință al indicatoarelor din spate nu trebuie să depășească 300 mm. Indicatorul de direcție față de pe ataș trebuie să fie în fața axei centrale a atașului și indicatorul de direcție spate trebuie să fie în spatele axei centrale a atașului. 6.3.4. Vizibilitatea geometrică Unghiurile orizontale: a se vedea apendicele 2. Unghiurile verticale: 15° deasupra și sub orizontală. Totuși, unghiul vertical de sub orizontală poate fi redus la 5° dacă lămpile sunt la mai puțin de 750 mm deasupra solului. 6.3.5. Aliniere Lămpile indicatoare de direcție se pot deplasa cu unghiul de virare. 6.3.6. Pot fi grupate cu una sau mai multe lămpi. 6.3.7. Nu pot fi combinate cu nicio altă lampă. 6.3.8. Nu pot fi reciproc încorporate cu nicio altă lampă. 6.3.9. Legăturile electrice Lămpile indicatoare de direcție trebuie pornite independent de alte lămpi. Toate indicatoarele de direcție de pe o parte a vehiculului trebuie să fie pornite sau oprite prin intermediul unui singur comutator. 6.3.10. Indicator de comandă: obligatoriu. Poate fi optic, sonor sau ambele. Dacă este optic trebuie să fie o lumină verde intermitentă, vizibilă în toate condițiile normale de operare. Trebuie să fie stinsă sau să rămână aprinsă fără să lumineze intermitent sau să prezinte o schimbare majoră de frecvență în cazul nefuncționării oricărei lămpi de direcție. Dacă este indicator sonor, trebuie să fie audibil în mod clar și să satisfacă aceleași condiții ca și indicatorul optic. 6.3.11. Alte cerințe Caracteristicile menționate mai jos trebuie să fie măsurate cu generatorul electric furnizând curent numai acelor circuite care sunt esențiale motorului și dispozitivelor luminoase. 6.3.11.1. Acționarea comutatorului dispozitivului de semnalizare luminoasă trebuie urmată de luminarea lămpii în maximum o secundă și stingerea inițială a lămpii în maximum o secundă și jumătate. 6.3.11.2. În cazul tuturor vehiculelor la care lămpile indicatoare de direcție sunt alimentate în curent continuu: 6.3.11.2.1. frecvența de luminare intermitentă trebuie să fie de 90 ± 30 perioade pe minut; 6.3.11.2.2. lămpile indicatoare de direcție de pe aceeași parte a vehiculului trebuie să lumineze intermitent cu aceeași frecvență și fază. 6.3.11.3. Când un vehicul este dotat cu lămpi indicatoare de direcție care sunt alimentate cu curent alternativ, iar turația motorului este între 50 și 100 % din turația corespunzătoare vitezei maxime a vehiculului: 6.3.11.3.1. lămpile trebuie să lumineze intermitent cu o frecvență de 90 ± 30 perioade pe minut; 6.3.11.3.2. lămpile indicatoare de direcție de pe aceeași parte a vehiculului pot să lumineze intermitent simultan sau alternativ. În interiorul zonelor definite în apendicele 1, lămpile din față nu trebuie să fie vizibile din spate, nici lămpile din spate în față. 6.3.11.4. Când un vehicul dotat cu lămpi indicatoare de direcție care sunt alimentate cu curent alternativ, iar turația motorului vehiculului este între turația de mers în gol specificată de fabricant și 50 % din turația corespunzătoare vitezei maxime a vehiculului: 6.3.11.4.1. lămpile trebuie să lumineze intermitent cu o frecvență între 90 + 30 și 90 – 45 perioade pe minut; 6.3.11.4.2. lămpile indicatoare de direcție de pe aceeași parte a vehiculului pot lumina intermitent fie simultan, fie alternativ. În interiorul zonelor definite în apendicele 1, lămpile din față nu trebuie să fie vizibile din spate, nici lămpile din spate în față. 6.3.11.5. În eventualitatea unei defecțiuni a unei lămpi indicatoare de direcție, alta decât scurtcircuitul, cealaltă trebuie să continue să lumineze intermitent sau să rămână aprinsă, dar frecvența în acest caz poate fi diferită față de aceea specificată. 6.4. Lămpile de stop 6.4.1. Număr: una sau trei (doar una pe ataș). 6.4.2. Desen de dispunere: fără specificații individuale. 6.4.3. Poziționarea 6.4.3.1. Pe lățime: distanța laterală dintre marginea exterioară a suprafețelor luminoase ale lămpilor de stop exterioare și lățimea totală nu trebuie să depășească 400 mm. Când există o a treia lampă de stop, aceasta trebuie să fie simetrică cu lampa de stop care nu este pe ataș în raport cu planul longitudinal median al motocicletei. 6.4.3.2. Pe înălțime: minimum 250 mm, maximum 1 500 mm de la sol. 6.4.3.3. Pe lungime: în spatele vehiculului. 6.4.4. Vizibilitatea geometrică Unghiul orizontal: 45° la stânga și la dreapta. Când există o lampă de stop pe ataș: 45° spre exterior și 10° spre interior. Unghiul vertical: 15° deasupra și sub orizontală. Totuși, unghiul vertical de sub orizontală poate fi redus la 5° dacă lampa este la mai puțin de 750 mm de sol. 6.4.5. Aliniere: spre spatele vehiculului. 6.4.6. Pot fi grupate cu una sau mai multe lămpi din spate. 6.4.7. Nu pot fi combinate cu altă lampă. 6.4.8. Pot fi încorporate reciproc cu lampa de poziție spate. 6.4.9. Legătura electrică operațională: trebuie să lumineze când cel puțin una dintre frânele de serviciu a fost acționată. 6.4.10. Indicator de comandă: interzis. 6.5. Lămpile de poziție față 6.5.1. Număr: două sau trei (doar una pe ataș). 6.5.2. Desen de dispunere: fără specificații individuale. 6.5.3. Poziționarea 6.5.3.1. Pe lățime: distanța laterală dintre marginea exterioară a suprafețelor luminoase ale celor mai exterioare două lămpi de poziție față și marginile cele mai exterioare ale vehiculului nu trebuie să depășească 400 mm. Când există o a treia lampă de poziție față, aceasta trebuie să fie simetrică lămpii de poziție față, alta decât aceea de pe ataș, în raport cu planul longitudinal median al motocicletei. 6.5.3.2. Pe înălțime: minimum 350 mm și maximum 1 200 mm de la sol. 6.5.3.3. Pe lungime: în fața vehiculului. 6.5.4. Vizibilitatea geometrică Unghiul orizontal: 80° spre exterior și 45° spre interior. Unghiul vertical: 15° deasupra și sub orizontală. Totuși, unghiul vertical sub orizontală poate fi redus la 5° dacă lampa este la mai puțin de 750 mm de sol. 6.5.5. Aliniere: spre înainte. Se pot deplasa solidar cu unghiul de virare. 6.5.6. Pot fi grupate cu orice altă lampă față. 6.5.7. Pot fi reciproc încorporate cu orice altă lampă față. 6.5.8. Legăturile electrice operaționale: fără specificații individuale. 6.5.9. Indicator de comandă: obligatoriu. Lampă indicatoare verde, fără intermitențe; acest indicator nu este cerut dacă iluminarea tabloului de bord poate fi pornită sau oprită doar simultan cu lampa de poziție. 6.5.10. Alte cerințe: nu există. 6.6. Lămpile de poziție din spate 6.6.1. Număr: două sau trei (doar una pe ataș). 6.6.2. Desen de dispunere: fără specificații individuale. 6.6.3. Poziționarea 6.6.3.1. Pe lățime: distanța laterală dintre marginea exterioară a suprafețelor luminoase ale celor mai exterioare lămpi de poziție spate și marginile cele mai exterioare ale vehiculului nu trebuie să depășească 400 mm. Când există o a treia lampă de poziție spate, aceasta trebuie să fie simetrică lămpii de poziție față alta decât aceea de pe ataș, în raport cu planul longitudinal median al motocicletei. 6.6.3.2. Pe înălțime: minimum 250 mm, maximum 1 500 mm de la sol. 6.6.3.3. Pe lungime: în spatele vehiculului. 6.6.4. Vizibilitatea geometrică Unghiul orizontal: 80° spre exterior și 45° spre interior. Unghiul vertical: 15° deasupra și sub orizontală. Totuși, unghiul vertical de sub orizontală poate fi redus la 5° dacă lampa este la mai puțin de 750 mm de sol. 6.6.5. Aliniere: spre înapoi. 6.6.6. Pot fi grupate cu orice altă lampă din spate. 6.6.7. Pot fi combinate cu lampa plăcuței de înmatriculare spate. 6.6.8. Pot fi reciproc încorporate cu lămpile de stop, cu catadioptrii netriunghiulari spate sau cu ambele sau cu lampa de ceață spate. 6.6.9. Legăturile electrice operaționale: fără specificații individuale. 6.6.10. Indicator de comandă: opțional. Funcția sa poate fi îndeplinită de dispozitivul furnizat, dacă este cazul, pentru lampa de poziție față. 6.6.11. Alte cerințe: nu există. 6.7. Lămpile de ceață față 6.7.1. Numărul: una sau două. 6.7.2. Desen de dispunere: fără specificații individuale. 6.7.3. Poziționarea 6.7.3.1. Pe lățime: — o lampă de ceață față poate fi montată deasupra, sub, sau pe laterala unei alte lămpi frontale; dacă aceste lămpi sunt una sub alta, centrul de referință al lămpii frontale de ceață trebuie localizat în planul longitudinal median al vehiculului; dacă lămpile sunt una lângă cealaltă, centrele de referință trebuie să fie simetrice în raport cu planul longitudinal median al vehiculului; — o lampă de ceață față care este reciproc încorporată cu o altă lampă față trebuie montată astfel încât centrul de referință să fie situat în planul longitudinal median al vehiculului; — două lămpi de ceață față dintre care una sau ambele este/sunt reciproc încorporată(e), trebuie montată(e) astfel încât centrele lor de referință să fie simetrice în raport cu planul longitudinal median al vehiculului. 6.7.3.2. Pe înălțime: 250 mm minimum de la sol. Niciun punct al suprafeței luminoase nu poate fi mai sus de cel mai înalt punct al suprafeței luminoase a farului de fază scurtă. 6.7.3.3. Pe lungime: în fața vehiculului. Această cerință este considerată îndeplinită dacă lumina emisă nu deranjează conducătorul, nici direct, nici indirect prin intermediul oglinzilor retrovizoare și/sau al altor suprafețe reflectoare ale vehiculului. 6.7.4. Vizibilitatea geometrică Este determinată de unghiurile α și β menționate la punctul A.10 din anexa I: α = 5° în sus și în jos; β = 45° spre exterior și 10° spre interior. 6.7.5. Aliniere: spre înainte. Se poate deplasa simultan cu unghiul de viraj. 6.7.6. Pot fi grupate împreună cu orice altă lampă față. 6.7.7. Nu pot fi combinate cu nicio altă lampă față. 6.7.8. Pot fi reciproc încorporate cu farul de fază lungă și o lampă de poziție față. 6.7.9. Legăturile electrice Trebuie să fie posibilă aprinderea sau stingerea lămpii de ceață independent de farul de fază lungă sau scurtă. 6.7.10. Indicator de comandă: opțional. Lampă indicatoare verde, fără intermitență. 6.7.11. Alte cerințe: nu există. 6.8. Lămpi de ceață spate 6.8.1. Număr: una sau două. 6.8.2. Desen de dispunere: fără specificații individuale. 6.8.3. Poziționarea 6.8.3.1. Pe lățime: când există o singură lampă de ceață, poziția acesteia în raport cu planul longitudinal median al vehiculului trebuie să fie opusă celei cerute pentru regula drumului în statul membru unde urmează să fie înmatriculat. 6.8.3.2. Pe înălțime: minimum 250 mm, maximum 900 mm de la sol. 6.8.3.3. Pe lungime: în spatele vehiculului. 6.8.3.4. Distanța dintre suprafața luminoasă a lămpii de ceață spate și aceea a lămpii de stop trebuie să fie de cel puțin 100 mm. 6.8.4. Vizibilitatea geometrică Este determinată de unghiurile α și β menționate la punctul A.10 din anexa I: α = 5° în sus și 5° în jos; β = 25° spre stânga și spre dreapta. 6.8.5. Aliniere: spre înapoi. 6.8.6. Pot fi grupate cu orice altă lampă spate. 6.8.7. Nu pot fi combinate cu nicio altă lampă. 6.8.8. Pot fi reciproc încorporate cu o lampă spate de poziție. 6.8.9. Legăturile electrice Lampa nu poate fi aprinsă decât dacă una sau mai multe dintre lămpile următoare sunt aprinse: farul de fază lungă, farul de fază scurtă sau lampa de ceață față. Dacă există o lampă de ceață față, trebuie să fie posibilă stingerea lămpii de ceață spate independent de aceea față. 6.8.10. Indicator de comandă: obligatoriu. Lampă indicatoare galben-ambră, fără intermitență. 6.8.11. Alte cerințe: nu există. 6.9. Semnalul de avarie 6.9.1. Cerințe identice celor stabilite la punctele 6.3-6.3.8. 6.9.2. Legăturile electrice Semnalul trebuie acționat printr-un comutator separat care să permită alimentarea simultană cu curent a tuturor indicatoarelor de direcție. 6.9.3. Indicator de comandă: obligatoriu. Lumină roșie intermitentă sau, dacă nu există un indicator separat, operarea simultană a indicatoarelor specificate la punctul 6.3.10. 6.9.4. Alte cerințe O lumină intermitentă cu o frecvență de 90 ± 30 perioade pe minut. Acționarea dispozitivului de semnalizare luminoasă trebuie urmată de luminarea lămpii în maximum o secundă și stingerea inițială a lămpii în maximum o secundă și jumătate. Trebuie să fie posibilă acționarea semnalului de avarie, chiar dacă dispozitivul pentru pornirea sau oprirea motorului este într-o poziție care face imposibilă funcționarea acestuia. 6.10. Lampa plăcuței de înmatriculare spate 6.10.1. Număr: una. Lampa poate consta din mai multe elemente optice destinate iluminării poziției plăcuței de înmatriculare.



6.10.2. Desen de dispunere Astfel încât lampa să lumineze poziția rezervată plăcuței de înmatriculare. 6.10.3. Poziționarea 6.10.3.1. Pe lățime: 6.10.3.2. Pe înălțime: 6.10.3.3. Pe lungime: 6.10.4. Vizibilitatea geometrică 6.10.5. Alinierea 6.10.6. Poate fi grupată cu una sau mai multe lămpi spate. 6.10.7. Poate fi combinată cu lampa de poziție spate. 6.10.8. Nu poate fi reciproc încorporată cu nicio altă lampă. 6.10.9. Legăturile electrice operaționale: fără specificații individuale. 6.10.10. Indicator de comandă: opțional. Operarea acestuia trebuie asigurată de același indicator ca și acela prevăzut pentru lampa de poziție. 6.10.11. Alte cerințe: nu există. 6.11. Catadioptri laterali netriunghiulari 6.11.1. Numărul pe o parte: unul sau doi, Clasa IA ( 21 ). 6.11.2. Desen de dispunere: fără specificații individuale. 6.11.3. Poziționarea 6.11.3.1. Pe lățime: fără specificații individuale. 6.11.3.2. Pe înălțime: 300 mm minimum, 900 mm maximum de la sol. 6.11.3.3. Pe lungime: trebuie să fie astfel încât, în condiții normale, dispozitivul să nu poată fi mascat de conducător sau pasager, nici de îmbrăcămintea acestora. 6.11.4. Vizibilitatea geometrică Unghiurile orizontale: 30° spre față și spate. Unghiurile verticale: 15° deasupra și sub orizontală. Totuși, unghiul vertical de sub orizontală poate fi redus la 5° dacă înălțimea catadioptrului este mai mică de 750 mm. 6.11.5. Aliniere: axa de referință a catadioptrului trebuie să fie perpendiculară pe planul longitudinal median al vehiculului și îndreptată spre exterior. Catadioptrii frontali se pot deplasa cu unghiul de viraj. 6.11.6. Pot fi grupate cu alte dispozitive de semnalizare. 6.12. Catadioptri spate netriunghiulari ▼C1 6.12.1. Numărul: doi, Clasa IA (21) . ▼B 6.12.2. Desen de dispunere: fără specificații individuale. 6.12.3. Poziționarea 6.12.3.1. Pe lățime: — marginile suprafețelor luminoase cele mai îndepărtate de planul longitudinal median al vehiculului nu trebuie să fie la mai mult de 400 mm de marginea exterioară a vehiculului; — marginile interioare ale catadioptrilor trebuie să fie la cel puțin 500 mm distanță. Această distanță poate fi redusă la 400 mm dacă lățimea maximă a vehiculului este mai mică de 1 300 mm. 6.12.3.2. Pe înălțime: minimum 250 mm, maximum 900 mm de la sol. 6.12.3.3. Pe lungime: în spatele vehiculului. 6.12.4. Vizibilitatea geometrică Unghiul orizontal: 30° spre exterior și 10° spre interior. Unghiul vertical: 15° deasupra și sub orizontală. Totuși, unghiul vertical sub orizontală poate fi redus la 5° dacă reflectorul este la mai puțin de 750 mm de sol. 6.12.5. Localizare: spre înapoi. 6.12.6. Pot fi grupate cu orice altă lampă. 6.12.7. Alte cerințe: suprafața luminoasă a catadioptrului poate să aibă părți comune cu orice altă lampă roșie montată în spate. ▼M1 6.13. Lampa pentru circulație diurnă 6.13.1. Număr: — una sau două, în cazul vehiculelor cu o lățime maximă care nu depășește 1 300 mm; — două, în cazul vehiculelor cu o lățime maximă care depășește 1 300 mm. 6.13.2. Schema de instalare: — nu există cerințe specifice. 6.13.3. Poziția: 6.13.3.1. În lățime: — o singură lampă de circulație pe timp de zi individuală poate fi montată deasupra, dedesubt sau pe laterala unei alte lămpi frontale. Dacă aceste lămpi sunt puse una deasupra celeilalte, centrul de referință al lămpii de circulație pe timp de zi trebuie să fie localizat în interiorul planului longitudinal median al vehiculului; dacă aceste lămpi sunt una lângă alta, centrele lor de referință trebuie să fie simetrice în raport cu planul longitudinal median al vehiculului; — o singură lampă de circulație pe timp de zi individuală încorporată reciproc cu altă lampă față trebuie montată astfel încât centrul de referință să fie în planul longitudinal median al vehiculului. Cu toate acestea, în cazul în care vehiculul este echipat, de asemenea, cu altă lampă față în plus față de lampa de circulație pe timp de zi, centrele lor de referință trebuie să fie simetrice în raport cu planul longitudinal median al vehiculului; — două lămpi de circulație pe timp de zi dintre care niciuna, una sau ambele este/sunt încorporată/încorporate reciproc cu altă lampă față trebuie montate astfel încât centrele de referință să fie simetrice în raport cu planul longitudinal median al vehiculului; — marginile interioare ale suprafețelor luminoase trebuie să fie la cel puțin 500 mm distanță în cazul vehiculelor cu o lățime maximă care depășește 1 300 mm. 6.13.3.2. În înălțime: — un minimum de 250 mm și un maximum de 1 500 mm deasupra solului. 6.13.3.3. În lungime: în fața vehiculului. Această condiție este considerată ca fiind îndeplinită dacă lumina emisă nu jenează conducătorul auto, nici direct, nici indirect prin intermediul oglinzilor retrovizoare și/sau al altor suprafețe reflectorizante ale vehiculului. 6.13.3.4. Distanță: — dacă distanța între lampa indicatoare de direcție față și lampa de circulație pe timp de zi este egală sau mai mică de 40 mm, legăturile electrice ale lămpii de circulație pe timp de zi pe acea parte a vehiculului trebuie să fie astfel încât: — — să fie stinsă; sau — intensitatea sa luminoasă să fie redusă până la un nivel care nu depășește 140 cd; — pe durata întregii perioade de activare a lămpii indicatoare de direcție față (ciclurile aprins și stins). 6.13.4. Vizibilitatea geometrică: — α = 10° în sus și 10° în jos; — β = 20° spre stânga și spre dreapta dacă există doar o singură lampă pentru circulație diurnă; — β = 20° spre exterior și 20° spre interior dacă există două lămpi pentru circulație diurnă. 6.13.5. Orientare: — în sens frontal; se poate deplasa solidar cu unghiul de bracaj al ghidonului. 6.13.6. Legăturile electrice: — toate lămpile pentru circulație diurnă trebuie să se aprindă atunci când comutatorul principal este activat; cu toate acestea, ele pot rămâne stinse în următoarele condiții: — — sistemul de control al transmisiei automate este în poziția parcare; — frâna de staționare este activată; sau — înainte de punerea în mișcare a vehiculului pentru prima dată după fiecare activare manuală a întrerupătorului principal și a sistemului de propulsie al vehiculului; — lămpile pentru circulație diurnă pot fi dezactivate manual; cu toate acestea, acest lucru este posibil numai dacă viteza vehiculului nu depășește 10 km/h. Lămpile trebuie să fie repuse automat în funcțiune când viteza vehiculului este mai mare de 10 km/h sau atunci când vehiculul a parcurs mai mult de 100 m; — lămpile pentru circulație pe timp de zi se dezactivează în fiecare caz automat atunci când: — — vehiculul este oprit de întrerupătorul principal; — lămpile de ceață față sunt activate; — farurile sunt activate, cu excepția cazului în care ele sunt utilizate pentru a emite semnale luminoase intermitente la intervale scurte de timp; și — în condiții de lumină ambiantă de maximum 1 000 de lucși în cazul în care viteza indicată pe vitezometrul vehiculului este încă clar lizibilă (de exemplu, în cazul în care iluminarea vitezometrului este întotdeauna aprinsă) și vehiculul nu este prevăzut cu un indicator de iluminare pentru anclanșare de culoare verde și fără intermitență în conformitate cu punctul 6.5.9 sau un indicator verde de funcționare cu circuit închis specific pentru lampa pentru circulație pe timp de zi identificat prin simbolul adecvat. În acest caz, farurile cu lumină de întâlnire și dispozitivele de iluminat prevăzute la punctul 11 din anexa I secțiunea B sunt activate automat în mod simultan în mai puțin de două secunde după ce nivelul luminii ambiante coboară sub 1 000 de lucși. În cazul în care condițiile de luminozitate ambiante ajung ulterior la un nivel de cel puțin 7 000 de lucși, lămpile de circulație pe timp de zi trebuie să fie reactivate automat, în timp ce farurile cu lumină de întâlnire și dispozitivele de iluminat prevăzute la punctul 11 din anexa I secțiunea B se dezactivează în mod simultan într-un interval cuprins între cinci și 300 de secunde (de exemplu, activarea pe deplin automată a sistemului de iluminare este necesară în cazul în care conducătorul auto nu are indicii vizibile și stimulare pentru a activa iluminarea normală în condiții de întuneric). 6.13.7. Martor pentru anclanșare/indicator cu circuit închis: — opțional. ▼B